કોરોનામાં અર્થતંત્રને ફરીથી ધબકતું કરવા નિર્માણક્ષેત્રે REAL સુધારા જરૂરી\nઆ ઉપરાંત તેમણે રિયલ એસ્ટેટ ડેવલપરોને કોરોનાની કટોકટીમાં ખર્ચાળ ધિરાણ તરફ જવાને બદલે રિયલ એસ્ટેટ માર્કેટને પુનઃ ધબકતું કરવા અત્યારે નહીં વેચાયેલી પ્રૉપર્ટીઓના ભાવ ઘટાડી વધેલી ઇન્વેન્ટરીને વેચવી જોઇએ તેવું કહ્યું હતું. 

YouTube કન્ટેન્ટ પૂર્ણ, 1

નેશનલ રિયલ એસ્ટેટ ડેવલપમૅન્ટ કાઉન્સિલ (નરેડકો) દ્વારા આ વેબિનાર યોજાયો હતો, તેમાં રિયલ એસ્ટેટ ડેવલપરોને સંબોધતાં દીપક પારેખે કહ્યું હતું કે રિયલ એસ્ટેટના ભાવો ઘટવા જોઈએ અને ઘટશે તેવું તેમનું માનવું છે.  

નરેડકોનો રિયલ એસ્ટેટના ભાવો 10થી 15 ટકા ઘટવા જોઈએ તેવો અંદાજ છે. આથી આગળ વધી દીપક પારેખે રિયલ એસ્ટેટક્ષેત્રે ભાવમાં 20 ટકા સુધી ઘટાડા માટે તૈયાર રહેવું જોઇએ તેવું કહ્યું હતું. 

આફતમાં અવસર 



આ સંજોગોનો લાભ લઈ જે લોકોની આવક સુરક્ષિત છે તેવા લોકો માટે ઘર ખરીદવા માટેની સારી તક મળશે. 

રિયલ એસ્ટેટને લોકો રોકાણ તરીકે પણ ગણે છે, તે જોતાં આ ક્ષેત્રે ભાવો ઘટતાં સારા રોકાણકારો આગળ આવશે. 

એક અંદાજ મુજબ, રોકાણકારો વિશ્વભરમાં બૉન્ડ અને શૅર કરતાં રિયલ એસ્ટેટમાં રોકાણ વધારે વળતર આપે છે. ભારતમાં જ નહીં પણ વિશ્વભરમાં રોકાણકારો શૅર, બૉન્ડ અને સોના કરતાં રિયલ એસ્ટેટમાં રોકાણ વધુ કરે છે.  

ભારતીય અર્થતંત્રનો ઓછો વિકાસ અને ફુગાવાને કારણે છેલ્લા ત્રણ વરસથી મંદીના વમળમાં રિયલ એસ્ટેટક્ષેત્ર ફસાયું છે. તદ્ઉપરાંત સરકારે બે નંબરની સંપત્તિથી રિયલ એસ્ટેટની ખરીદી ઉપર બ્રૅક મારતાં તેની અસર જમીન-મકાનનાં ખરીદ-વેચાણ ઉપર પડી.

આ બધાં કારણોને લીધે રિયલ એસ્ટેટમાં એકદમ મંદી આવી ગઈ છે. એક આંકડા મુજબ, જુદા-જુદા શહેરોમાં હજારોની સંખ્યામાં મકાન રેડી પઝેશનની હાલતમાં છે, છતાં પણ કોઈ ખરીદદાર નથી. 

નોટબંધી અને જી.એસ.ટી. બાદ લૉકડાઉનને કારણે રિયલ એસ્ટેટક્ષેત્રનું સૅન્ટિમૅન્ટ ખરડાયું

આથી, રિયલ એસ્ટેટ ડેવલપરોએ વેચાણ માટેની ઘણી આકર્ષક ઑફર્સ આપી છે, છતાં પણ ગ્રાહક સાથેની ડીલ ક્લોઝ કરવાનો રેશિયો ખૂબ ઓછો છે.

દેશના બજારોમાં નાણાકીય તરલતાનો પ્રશ્ન છે અને વ્યવસાય અને ઉદ્યોગો ઉપર લૉકડાઉનની અસર જોવાઈ રહી છે. વળી, શૅરબજારમાં વિદેશી અને સ્થાનિક રોકાણકારો પોતાની મૂડીને સુરક્ષિત રાખવા જુદા-જુદા ક્ષેત્રમાં રોકાણ કરી રહ્યા છે, ત્યારે રિયલ એસ્ટેટક્ષેત્ર, જો ભાવ ઘટાડી આકર્ષણ ઊભું કરે, તો જ આગામી છ મહિનામાં માગમાં વધારો થઈ શકે અને રિયલેસ્ટેટને ફરીથી બેઠું કરી શકાય.  

'પાયા'ની સમસ્યાઓ 

સરકારે મર્યાદિત સમયગાળા માટે...\n\ntl;dr:
કોરોનાના કારણે દેશવ્યાપી લૉકડાઉન અમલી બનતાં ભારતના રિયલ એસ્ટેટક્ષેત્રે માગ ઘટી છે, જેને પરિણામે ભાવોમાં 20 ટકા જેટલો ઘટાડો આવી શકે તેમ છે, તેવું હાઉસિંગ ડેવલપમૅન્ટ ફાઇનાન્સ કૉર્પોરેશન (એચડીએફસી)ના ચૅરમૅન દીપક પારેખે કહ્યું હતું.